Diari Oficial de la Generalitat Valenciana


Sumari del DOGV 1424, del 16-11-1990 (1990/819414)

RESOLUCIÓ de 22 d'octubre de 1990, de la Universitat Politècnica de València, per la qual es convoquen proves selectives per a cobrir, pel sistema de concurs-oposició lliure, llocs d'ordenança, vacants de la plantilla de personal laboral de la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1424

Data del DOGV
:   16-11-1990

Secció del DOGV
:   AUTORITATS I PERSONAL

Número del document
:   1990/819414


Data del document
:   22-10-1990

Organisme emissor
:   Universitat Politècnica de València

Tipus de document
:   Resolució

RESOLUCIO del 22 d'octubre de 1990, de la Universitat Politècnica de València, per la qual es convoquen proves selectives per a cobrir, pel sistema de concurs-oposició lliure, llocs d'ordenança, vacants de la plantilla de personal laboral de la Universitat Politècnica de València.  
D'acord amb les facultats que em confereix l'article 48 del Decret 145/85 del 20 de setembre i conformement amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s'acorda la convocatòria de proves selectives per a l?ingrés com a personal laboral fix en llocs d?ordenança, d'acord amb les següents:  
BASES DE LA CONVOCATORIA  
1. Normes generals  
1.1. Es convoquen proves selectives per a cobrir amb personal laboral de nou ingrés els llocs el número, la categoria professional i localitat dels quals figuren especificats a l'annex I.  
1.2. Les característiques dels llocs convocats i les condicions de treball seran les regulades en el vigent Conveni Col·lectiu per al personal laboral de les Universitats Públiques de la Comunitat Autònoma Valenciana (DOGV núm. 1.257, del 5-III-1990), i per les normes que es pogueren adoptar en un futur.  
1.3. L?acompliment dels llocs quedarà sotmès a la llei 53/84, del 26 de desembre, en matèria d'incompatibilitats.  
2. Procediment de selecció  
2.1. El procediment de selecció dels aspirants es farà pel sistema de concurs-oposició lliure, que constarà dels exercicis següents.  
Fase d'oposició  
2.2. Primer exercici. De caràcter obligatori.  
Constarà de dues fases que es faran en una sessió única:  
a) Primera fase: realització d'un test d'aptituds personals en relació amb les funcions pròpies dels llocs vacants que s'hi convoquen.  
b) Segona fase: consistirà en un qüestionari de preguntes amb respostes alternatives, una de les quals, només, serà la correcta. Aquest qüestionari es basarà en cultura general i en el contingut del programa que figura com annex IV.  
2.3. Segon exercici. De caràcter obligatori.  
Consistirà en la realització d'un examen de dictat i càlcul aritmètic.  
Fase de concurs:  
2.4. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, cas en el qual se sumarà a la puntuació obtinguda en les proves.  
Entrevista personal: la fase de concurs finalitzarà amb una entrevista personal davant el Tribunal per a valorar les aptituds professionals del candidat segons les funcions a desenrotllar i contrastar l?experiència del candidat amb les exigències del lloc.  
2.5. Hi haurà una reserva del 3% de les vacants convocades per a aspirants amb la condició legal de persones amb minusvàlues  
3. Requisits dels aspirants  
3.1. Per a ser admesos a la realització de les proves selectives, els aspirants hauran de reunir el següents requisits:  
a) Ser espanyol.  
b) Haver fet els 18 anys el dia que finalitze el termini de presentació de sol·licituds.  
c) Trobar-se en possessió del Certificat d'Escolaritat o equivalent, o complertes les condicions per a obtenir-lo en la data en què acabe el termini de presentació de sol·licituds.  
d) No patir una malaltia o defecte físic que no permeta l'acompliment de les funcions corresponents.  
e) No haver estat separat, mitjançant un expedient disciplinari, de cap Administració o Ocupació Pública.  
4. Sol·licituds  
4.1. Els que vulguen prendre part en aquestes proves selectives hauran de fer-ho constar en la sol·licitud segons model de l'annex II, que serà facilitada gratuïtament al Servei de Gestió de Personal i Afers Generals de la Universitat Politècnica de València, Camí de Vera s/n, València, edifici Rectorat.  
4.2 Les sol·licituds es dirigiran a l?Excm. Sr. Rector Magfc. de la Universitat Politècnica de València, Camí de Vera s/n, 46386 València, en el termini de 20 dies hàbils comptats a partir de l?endemà de la publicació d'aquesta convocatòria al Diari Oficial de la Generalitat Valenciana.  
4.3. La presentació de sol·licituds podrà fer-se al Registre General de la Universitat Politècnica de València, Camí de Vera s/n, 46281 València, edifici Rectorat, o en la forma establerta en l'article 66 de la Llei de Procediment Administratiu. Juntament amb la instància s'acompanyarà una fotocòpia del Document Nacional d'Identitat.  
Els drets d'examen seran de 515 pessetes, i s'ingressaran en el compte corrent núm. 81004235733645 -Taxes- de la Caixa d'Estalvis de València, a la urbana 724, situada a la Universitat Politècnica de València, Camí de Vera s/n, 46542 València. El justificant de pagament dels drets d'examen es realitzarà amb la impressió del segell en la sol·licitud de l'esmentada entitat o de qualsevol de les seues oficines.  
4.4. Els aspirants hauran de presentar també, juntament amb la instància, la documentació acreditativa dels mèrits que s'al·leguen. En cas contrari, no s'hi valoraran.  
5. Admissió dels aspirants  
5.1., Acabat el termini de presentació de sol·licituds, l?òrgan convocant dictarà una resolució que es publicarà en el Diari Oficial de la Generalitat Valenciana, i que contindrà la llista d'admesos i exclosos. Els aspirants exclosos tindran un termini de deu dies comptats a partir de la publicació de la Resolució per a poder reparar el defecte que va motivar la seua exclusió.  
5.2. Transcorregut el termini anterior i reparats el defectes, es dictarà una Resolució amb la llista definitiva d'admesos, que es publicarà en el Diari Oficial de la Generalitat Valenciana. Amb almenys quinze dies d'anticipació s'establirà la data, el lloc i l?hora de l?inici dels exercicis.  
6. Tribunal qualificador  
6.1. Els tribunals qualificadors d'aquestes proves tindran la composició que figura en l'annex III d'aquesta Resolució. Els noms de les persones que els integren es faran públics en la resolució amb que és es publica la llista d'admesos i exclosos.  
6.2. Els Tribunals no podran constituir-se ni actuar sense la presència d'almenys tres dels seus membres.  
6.3. Els membres del Tribunal, i els assessors especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els Tribunals podran sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.5. Durant el desenrotllament de les proves selectives, el Tribunal resoldrà tots el dubtes que pogueren sorgir en l'aplicació d'aquestes normes.  
6.6. A efectes de comunicacions i altres incidències, els Tribunals tindran la seua seu al Camí de Vera s/n, 46491 València, edifici Rectorat.  
6.7. Els Tribunals que actuen en aquestes proves percebran les assistències previstes en el Reial Decret 236/1988, del 4 de març.  
6.8. Els Tribunals adoptaran les mesures oportunes per a garantir que els exercicis siguen corregits sense que es conega la identitat dels aspirants.  
7. Desenrotllament dels exercicis.  
7.1. Els aspirants seran convocats per a cada exercici en una crida única, i en seran exclosos aquells que no hi compareguen.  
7.2. Iniciades les proves, el Tribunal farà públic l'anunci de la celebració de la resta d'exercicis en el local en què s'haja celebrat l'anterior, amb quaranta-vuit hores com a mínim d'anticipació.  
8. Qualificació dels exercicis.  
Fase d'oposició:  
8.1. Primer i segon exercici. Es valorarà de 0 a 10 punts, i s'haurà d'obtenir un mínim de 5 punts en cada un dels exercicis per a poder fer el següent. Els exercicis tindran caràcter eliminatori.  
8.2. La puntuació total de la fase d'oposició s?obtindrà sumant les puntuacions obtingudes pels aspirants en els dos exercicis eliminatoris.  
Fase de concurs:  
8.3. La valoració dels mèrits del concurs es realitzarà per deliberació conjunta dels membres del Tribunal Qualificador, segons el barem que a continuació es determina.  
a) Mèrits acadèmics.- Es valoraran altres títols acadèmics, a banda de l?exigit en la convocatòria, que siguen del mateix o d'un grau superior, fins a un màxim de 2 punts.  
b) Experiència professional.- Es valorarà fins a un màxim de 5 punts l?experiència professional dels aspirants en funcions semblants a les inherents al lloc de treball.  
c) Altres mèrits.- Es valoraran fins a 1'5 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball.  
d) Entrevista personal.- Es valorarà fins a 1'5 punts.  
El Tribunal publicarà en la seua seu, el lloc, la data i l?hora en què s'iniciaran les entrevistes amb els aspirants que hagen superat la fase d'oposició, com també l?ordre de la seua intervenció.  
La qualificació final de les proves serà determinada per la suma de les obtingudes en la fase de concurs i en la fase d'oposició.  
9. Llista de seleccionats.  
9.1. En acabar cada exercici, el Tribunal farà públic en els llocs d'examen i en el tauler d'anuncis de la Seu Central la llista de persones que superen l'esmentat exercici.  
9.2. Finalitzats els exercicis, el Tribunal farà pública la llista dels aspirants que hagen obtingut les millors puntuacions en les proves.  
9.3. En cas d'empat, l'ordre s'establirà segons la major edat de l'aspirant.  
9.4. El Tribunal trametrà l'esmentada relació al Rectorat, que ha de ser igual al nombre de places convocades. Això no obstant, el Tribunal podrà fer pública una llista complementària en què figure la puntuació obtinguda per la resta dels aspirants no seleccionats però que superaren les proves, i en el cas que alguns dels sol·licitadors no arribaren a formalitzar el contracte corresponent, s'inclourà en la proposta el sol·licitador que el segueix per ordre de puntuació. Al mateix temps, es conformarà amb la resta dels aspirants no seleccionats una bossa de treball, a la qual s'acudirà per a formalitzar contractes de duració determinada. Els aspirants seran cridats per ordre de puntuació.  
10. Presentació de documents  
10.1. En el termini de 20 dies naturals des que es faça pública la llista d'admesos, i abans de formalitzar els contractes, els seleccionats hauran d'aportar els següents documents:  
a) Justificant que acredite que es troba en possessió de la Titulació exigida per a ocupar la plaça.  
b) Certificat de naixement expedit pel Registre Civil corresponent.  
c) Declaració jurada o promesa de no haver estat separat, mitjançant expedient disciplinari, de cap Administració o Ocupació Pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels Serveis Provincials del Ministeri de Sanitat i Consum o pels Organismes competents de les Comunitats Autònomes. Els aspirants minusvàlids hauran de presentar la compatibilitat de la minusvàlua amb l'acompliment de les tasques i funcions pròpies del lloc de treball, i l'hauran d'expedir els òrgans de la Conselleria de Treball i Seguretat Social o l?Administració Sanitària.  
10.2. Els qui dins del termini indicat i tret de casos de força major, no presentaren l'esmentada documentació, no podran ser contractats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància.  
11. Formalització dels contractes  
11.1. Abans de formalitzar els contractes s'oferiran, per mitjà d'un concurs, els llocs de treball vacants. Una vegada obtingut el lloc, l?òrgan competent formalitzarà els contractes. Mentrestant es formalitzen els contractes, els aspirants no tindran dret a cap percepció econòmica.  
11.2. El personal que supere satisfactòriament el període de prova establert de dos mesos, adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del Tribunal, podran ser impugnades per part dels interessats, segons els recursos establerts en la vigent Llei de Procediment Administratiu.  
València, 18 de setembre de 1990. - El Rector de la Universitat Politècnica de València: Justo Nieto Nieto.  
ANNEX I  
LLISTA DELS LLOCS DE TREBALL  
Dotació: 9 llocs   
Denominació del lloc: ordenança   
Grup: E   
C. destinació: 9   
C. específic: A   
Torn: matí o vesprada, segons el centre de destinació d?adscripció.  
Veure annex  
ANNEX III  
COMPOSICIO DEL TRIBUNAL QUALIFICADOR  
President: el gerent o persona en què delegue.  
Representació de la Universitat: Dos representants de la Universitat designats pel rector.  
Representació del Comitè d'Empresa: Dos representants del Comitè d'Empresa, un de cadascuna de les centrals sindicals més representatives.  
Secretària: La cap del Servei de Personal, que actuarà amb veu però sense vot.  
ANNEX IV  
PROGRAMA  
1. La Constitució Espanyola de 1978. Drets i Deures Fonamentals. El Govern i les Corts Generals de l?Estat, la seua composició i les seues funcions.  
2. L?Estatut de la Comunitat Valenciana. El President de la Generalitat Valenciana. Les Corts Valencianes i el Govern Valencià.  
3. Els Estatuts de la Universitat Politècnica de València; òrgans Unipersonals i Col·legiats de Govern; Estructura.